টালা পার্কের মাঠে উঠতি ক্রিকেটারের মৃত্যু। ঘটনায় শোকস্তব্ধ বাংলার ক্রিকেট মহল। ক্রিকেটারের নাম অনিকেত শর্মা। বয়স ২১ বছর। সিএবি-র ক্লাব ক্রিকেটে যথেষ্ট পরিচিত নাম অনিকেতের। বুধবার ক্লাব ক্রিকেটে খেলা মিলন সমিতি বনাম পাইকপাড়া ক্লাবের। সেই জন্যই টালা পার্কের মাঠে অনুশীলন করছিলেন পাইকপাড়ার সতীর্থদের সঙ্গে। সেখানেই অসুস্থ হয়ে পড়েন তিনি। তড়িঘড়ি সতীর্থরা আরজিকর হাসপাতালে নিয়ে গেলে চিকিৎসকরা মৃত বলে ঘোষণা করেন।

এই বিষয়ে অন্যান্য খবর

ম্যাকুলামের ‘মৃত্যু’, রেগে গেলেন ‘দাদা’, সোশ্যাল মিডিয়ায় ঝড়


মূলত ডান হাতি ব্যাটসম্যান ছিলেন। তবে প্রয়োজনে অফব্রেক বোলিংও করতে পারেন তিনি। প্রতিশ্রুতিমান ক্রিকেটার হিসেবে তাঁকে বাংলার পরবর্তী তারকা বলেও ধরা হচ্ছিল। তার আগেই অকাল মৃত্যু।
জানা গিয়েছে, মাঠের মধ্যে হৃদ্‌রোগে আক্রান্ত হয়েই মারা গিয়েছেন অনিকেত। প্রসঙ্গত, প্রাক্তন ক্রিকেটার সুশীল শিকারিয়ার হাত ধরে মেদিনীপুর থেকে ময়দানের খেলতে এসেছিলেন অনিকেত।